નવસારી એપીએમસી માર્કેટમાં અન્ય માર્કેટોની સરખામણીએ કેરી આવવાની વહેલી શરૂ થઈ હતી. એપ્રિલ માસની શરૂઆતથી માલ આવવાની શરૂઆત થઈ હતી. શરૂઆતમાં જથ્થો ઓછો આવતો હતો, જેમાં છેલ્લા કેટલાક વખતથી વધારો થયો છે. એપ્રિલના અંતમાં ભાવો ખુબ વધુ હતા તેના કરતા પ્રમાણમાં ભાવ ઘટ્યા છે પરંતુ હજુ પણ ભાવ સારા જણાઈ રહ્યા છે. નવસારી ખેતીવાડી બજારમાં આજદિન સુધી 1.40 લાખથી વધુ મણ કેરીનું વેચાણ થયું છે. કેરીનો પાક આગામી સમયમાં વધુ બજારમાં આવશે. હજુ તો કેરીનો ઘણો જથ્થો વૃક્ષ ઉપર છે. તેથી આવનારા દિવસોમાં પણ ઘણી કેરી માર્કેટમાં ઠલવાશે એ નક્કી છે.